Vittorio Messori vuonna 2004
**Vittorio Messori** (s. 16 hutikuuta 1941 Sassuolo, Italia) on italialainen toimittaja ja kirjailija. Hänen suosionsa roomalaiskatolisessa maailmassa perustuu 25 eri kielille käännettyyn kirjaan ja Italian suurimmissa sanomalehdissä julkaistuihin artikkeleihin, joissa hän käsittelee katolisen uskon rationaalisia perusteita. Suomessa hänet tunnetaan vuonna 1976 ilmestyneestä teoksestaan *Jeesus Nasaretilaisen arvoitus* (ital. *Ipotesi su Gesù*), joka ilmestyi suomeksi lyhennettynä käännöksenä vuonna 1981, sekä paavi Johannes Paavali II:n haastatteluun perustuvasta teoksesta *Uskalla toivoa*, joka ilmestyi suomeksi vuonna 1996. Tuotannossaan hän puolustaa katolista kirkkoa ja sen perinteistä uskoa.

Perhe ja koulutus
-----------------

Vittorio Messori syntyi 16. huhtikuuta 1941 Sassuolossa (kaupunki Modenan maakunnassa Italiassa). Hänen isänsä Enzo Messori, josta myöhemmin tuli arvostettu Modenan murretta käyttävä murrerunoilija, oli kolme vuotta sodassa. Sodan jälkeen perhe muutti Torinoon, missä isä työskenteli kaasuyhtiö Italgasissa.

Perhe antoi kastaa poikansa, mutta suhtautui torjuvasti katoliseen kirkoon ja papistoon Vittorio ei saanut katolista kasvatusta  ja vanhemmat panivat hänet sekulaaria ja agnostista kasvatusta edustavaan kouluun ja lukioon. Opinnot Torinon yliopiston valtiotieteellisessä tiedekunnassa, josta hän valmistui vuonna 1965, vahvistivat hänen omaksumaansa rationalistista maailmankuvaa. 

Sekä Messorin itsensä että muut yllättänyt käänne tapahtui hänen tutustuessaan Uuteen testamenttiin tarkistaessaan lopputyötään varten lainausta evankeliumeista. Messori koki hengellisen ulottuvuuden ja pettyneiden vanhempien ja yliopisto-opettajien ankarasta vastustuksesta ja julkisesta kohustahuolimatta omaksui perinteisen roomalaiskatolisen uskon.

Vittorio Messori oli naimisissa toimittaja ja kirjailija Rosanna Brichettin (1939-2022) kanssa. Pari aikoi avioitua jo vuonna 1976, jolloin näytti selvältä, että Vittorio Messorin nuorena v. 1971 solmima avioliitto mitätöitäisiin. He joutuivat kuitenkin odottamaan yli 20 vuotta, sillä useista yrityksistä huolimatta kirkollinen tuomioistuin mitätöi sen vasta kardinaali Joseph Ratzingerin (myöhemmin paavi Benedictus XVI) vetoomuksen tuloksena v. 1996. Noudattaakseen roomalaiskatolisen kirkon ja uskonsa vaatimuksia he elivät odotusajan erillisissä kodeissa ’kuin veli ja sisar’. Avioituessaan Vittorio oli 55 ja Rosanna 57 vuotias, eivätkä he ikänsä vuoksi enää voineet saada lapsia. Rosanna Brichetti julkaisi vuonna 2018 muistelmateoksen elämästääm Vittorio Messorin kanssa. Aviopari asui Gardajärven rannalla, Desenzanossa.

Ura ja tuotanto
---------------

Messori tähtäsi journalistiksi Hän aloitti ammatillisen uransa v. 1968 torinolaisesa kustantamossa SEI:ssä, joka myös julkaisi hänen ensimmäiset kirjansa. Sieltä hän siirtyi iltapäivälehti *La Stampa Seran* uutistoimitukseen. Sittemmin hänen työnantajinaan ja yhteistyökumppaneinaan ovat olleet monet uskonnolliset ja maalliset lehdet kuten *La Stampa, Famiglia Cristiana, Avvenire, Corriere della Sera ja Il Timone*. Sekä lehtityössä että kirjoissaan hän on tarkastellut kristinuskoon ja katoliseen kirkkoon liittyviä aiheita.  Useat hänen kirjoistaan ilmestyivät ensin lehtiartikkeleina ja kolumneina.

Heti katoliseen uskoon kääntymisensä jälkeen Messori alkoi tutkia kristinuskon historiallista alkuperää tieteelliseen raamatuntutkimukseen perustuen. Hän jatkoi sitä muun työnsä ohella sekä henkilökohtaisesta kiinnostuksesta että tarkoituksenaan avata tutkijoiden löytöjä yleistajuisessa muodossa suurelle yleisölle.   Tämän kaksitoistavuotisen työn tuloksena ilmestyi vuonna 1976 kirja *Ipotesi su Gesù* (suom. Jeesus Nasaretilaisen arvoitus), jossa hän tarkastellen eksegeettisten koulukuntien näkemyksiä pyrkii osoittamaan Uuden testamentin kertomukset Jeesuksen kärsimyksestä ja kuolemasta historiallisesti luotettaviksi

Kirjasta tuli valtava menestys; Italiassa sitä on myyty kaksi miljoonaa kappaletta ja se pysyi monta vuotta myös sekulaarin bestseller-listan kärjessä. l Kirja on käännetty 26 kielelle ja se on Giovanni Guareschin Don Camillon ja Umberto Econ Ruusun nimen ohella myydyin ja käännetyin italialainen kirja.

Kahdessa myöhemmässä kirjassaan *Patì sotto Ponzio Pilato v. 1992 (*Kärsi Pontius Pilatuksen aikana*)* ja *Dicono che è risorto v. 2000* (He sanovat että hän nousi ylös) hän sovelsi samaa tutkivan journalismin menetelmää yksityiskohtaisemmin evankeliumien kertomuksiin Jeesuksen tuomitsemisesta ja ristiinnaulitsemisesta ja ylösnousemisesta.  Kaikki kolme kirjaa julkaistiin uudelleen 2020-luvun alussa.

Messori on julkaissut uransa aikana 25 kirjaa, joista monet on käännetty muille kielille (ei kuitenkaan suomeksi).  ja häntä pidetään yhtenä maailman tunnetuimmista roomalaiskatolisista intellektuelleista. 

Näiden joukkoon kuuluvat myös kahden paavin kanssa kirjoitetut kirjat. Sittemmin paavi Benedictus XVI:na tunnetun kardinaali Joseph Ratzingerin haastattelun tuloksena syntyi kirja Raportti uskosta (1987). Johannes Paavali II:n perusteellinen haastattelu julkaistiin vuonna 1994.  ja suomennettiin nimellä Uskalla toivoa v. 1996. 

Messori on tutkinut myös roomalaiskatolisuuden piirissä tapahtuneiden ihmeiden ja ilmestysten historiaa. Hänen Opus Dei -järjestöä käsittelevä kirjansa herätti vilkasta keskustelua katolisessa maailmassa myös Italian ulkopuolella.

Messori itse katsoo olevansa ennen kaikkea historioitsija  ja historian popularisoija, joka nojautuu tutkijoihin, eksegeetteihin ja teologeihin. Häntä ei olekaan moitittu faktavirheistä. Sen sijaan hänen välittämänsä filosofiset ja moraaliset ajatukset ja kärkevyytensä ovat olleet kritiikin kohteena. Hän sanookin vältelleensä kirjoittamista etiikasta samoin kuin politiikasta. Vapautuksen teologian edustajat kuten Leonardo Boff ovat arvostelleet hänen mielipiteitään mm. paavi Fransiscuksesta

Messori on palkittu monilla kansallisilla ja kansainvälisillä palkinnoilla.

Lähteet
-------

1. ↑  Vittorio Messori - Libri e Biografia dello Scrittore *Il Giardino dei Libri*. Viitattu 20.1.2024. (italiaksi)
2. 1 2 3 4  Luca Del Pozzo: Messori: «Tutta la mia vita tra fede e ragione» ("Koko elämäni uskon ja järjen välillä" Haastattelu) *Tempi*.  9.2.2020. Viitattu 20.1.2024. (italiaksi)
3. ↑  Vittorio Messori, Seija Mattioli: *Jeesus Nasaretilaisen arvoitus*. Hki: Kirjapaja, 1981. ISBN 978-951-621-296-1. Teoksen verkkoversio (viitattu 20.1.2024).
4. 1 2  Johannes Paavali II, Vittorio Messori, Hilkka Pekkanen: *Uskalla toivoa*. Porvoo ; Helsinki ; Juva: WSOY, 1996. ISBN 978-951-0-20866-3. Teoksen verkkoversio (viitattu 20.1.2024).
5. 1 2 3 4  Vittorio Messori | una biografia | anni 1990 - 1999 *web.archive.org*.  25.8.2010. Viitattu 20.1.2024.
6. 1 2  Vittorio Messori | una biografia | anni 1941 - 1969 *web.archive.org*.  6.8.2012. Viitattu 21.1.2024.
7. 1 2 3 4 5 6  Disciple of Secularism Turns Catholic | EWTN *EWTN Global Catholic Television Network*. Viitattu 21.1.2024. (englanniksi)
8. 1 2 3 4 5  Stefano Lorenzetto: Messori: « E ora scommetto sulla morte perché so in chi ho creduto» (Ja nyt lyön vetoa kuolemasta, koska tiedän, keneen uskoin) *Corriere della Sera*.  3.2.2021. Viitattu 21.1.2024. (italiaksi)
9. 1 2  Miguel Angel Malavia: Así me convertí: Vittorio Messori (Näin minä käännyin) *Vida Nueva - Revista y portal de noticias religiosas y de Iglesia*.  6.8.2019. Viitattu 21.1.2024. (espanjaksi)
10. ↑  Messori Vittorio | Sugarco Edizioni *sugarcoedizioni.it*. Viitattu 21.1.2024. (italiaksi)
11. 1 2  EWTN: Letture, l'ultimo viaggio della scrittrice Rosanna Brichetti Messori (Kirjailija Rosanna Brichetti Messorin viimeinen matka) *ACI Stampa*. Viitattu 21.1.2024. (englanniksi)
12. 1 2  Messori, campione di fede che non si poteva sposare (Messori, uskon mestari, joka ei voinut mennä naimisiin) *ilGiornale.it*.  5.11.2018. Viitattu 21.1.2024. (italiaksi)
13. 1 2 3 4 5 6 7  Vittorio Messori | una biografia | anni 1970 - 1979 *web.archive.org*.  19.12.2011. Viitattu 21.1.2024.
14. 1 2 3  Vittorio Messori libri, bibliografia, biografia *Libreria Editrice Ossidiane*.  19.3.2020. Viitattu 21.1.2024.
15. ↑  Vittorio Messori, Seija Mattioli: *Jeesus Nasaretilaisen arvoitus*, s. 10-11. Hki: Kirjapaja, 1981. ISBN 978-951-621-296-1. Teoksen verkkoversio (viitattu 21.1.2024).
16. 1 2 3 4  Prominent Italian Catholic Journalist: ‘The Gospel Is Historically Reliable’ *NCR*.  4.9.2020. Viitattu 21.1.2024. (englanniksi)
17. ↑  Vittorio Messori: ‘The Gospel Is Historically Reliable’ | Gaudiumpress English Edition *www.gaudiumpress.ca*. Viitattu 21.1.2024.
18. 1 2  Patì sotto Ponzio Pilato? *newitalianbooks.it*. Viitattu 21.1.2024. (englanniksi)
19. 1 2 3 4  La luce e le tenebre. Riflessioni fra storia, ideologie e apologetica (Valo ja pimeys. Heijastuksia historian, ideologioiden ja apologetiikan välillä) - Il Settimanale di Padre Pio *www.settimanaleppio.it*. Viitattu 21.1.2024.
20. ↑  Leonardo Boff: Appoggio al Papa Francesco contro un scrittore nostalgico (Tukea paavi Franciscukselle nostalgista kirjailijaa vastaan) *Leonardo Boff*.  28.12.2014. Viitattu 21.1.2024. (portugaliksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Yhdysvallat
* Latvia
* Japani
* Tšekki
* Australia
* Kreikka
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Trove

 |
|  |
| Muut | 
* IdRef

 |

 |